Document ID: /roh_data/filtered/fineweb-2-filterrobots_roh.jsonl.gz/44150

Tut ha cumenzà sco project da solo da la giuvna Noémie Griess. Suenter curt temp èn Anissa Cadelli e Nicolas Scolari sa participads al project. Uschia ch’il project da solo è bainprest daventà in trio. Curt suenter lur fundaziun han las giuvnas ed il giuven da Genevra publitgà lur emprima single « Façon Façon» ch’è gia vegnida emessa en divers radios en Svizra. Uss, dus onns pli tard publitgeschan els sper lur nova single «Filles Garçons» era ina EP. La single tracta il desideri che artistas ed artists han durant quest temp da puspè savair far concerts live. Els mainan quai patratg a l’extrem en il video tar lur chanzun. En quel barattan giuvnas bands lur vita per savair sunar almain in’ultima chanzun live avant public.
Mx3 – tuts per in
L'unitad fa la forza! Ils quatter radios SRF3, Couleur 3, Rete Tre e RTR scuvran e promovan mais per mais ina nova chanzun svizra. Las redacziuns da musica da RTR, RSI, RTS e SRF preschentan communablamain musica ch'ha attratg l'attenziun da las redacziuns. E quai exclusivamain per chanzuns, ch'èn da chattar sin mx3.ch,, il link avra en ina nova fanestra